b'\n_START_ARTICLE_\nJabolko\n_START_PARAGRAPH_\nJabolko je sade\xc5\xbe, ki raste na drevesu jablani. Spada med kulturne rastline, ki jih je vzgojil \xc4\x8dlovek s pomo\xc4\x8djo kri\xc5\xbeanja. Korenine jabolka izvirajo iz Azije. V Evropo je verjetno prispelo s trgovci. Obstaja ve\xc4\x8d kot 7500 kultivarjev jabolk. Jabolko zraste iz pet listnega cveta.\n_START_SECTION_\nPridelava jabolk v Sloveniji\n_START_PARAGRAPH_\nIntenzivni sadovnjaki v Sloveniji so leta 2010 predstavljali 2765 hektarov kmetijskih povr\xc5\xa1in, leta 2011 nekaj manj,  2734 hektarov, leta 2012 pa 2702 hektarov. V teh sadovnjakih je bilo leta 2011 posajenih 7.446.802 dreves, leta 2012 pa 7.346.928 dreves. Pridelek jabolk je bil leta 2010 77.291 ton, leta 2011 je bil pridelek bolj\xc5\xa1i, 81.323 ton, leta 2012 pa je bilo v Sloveniji v intenzivnih sadovnjakih pridelanih le 55.341 ton jabolk. Povpre\xc4\x8den pridelek je torej zna\xc5\xa1al leta 2010 28 ton/hektar, leta 2011 nekaj ve\xc4\x8d,  29,7 t/ha, leta 2012 pa je 20,5 t/ha._NEWLINE_V ekstenzivnih jabol\xc4\x8dnih nasadih je bilo v Sloveniji v letih 2010, 2011 in 2012  posajenih 670.524 jablan. Leta 2010 je bilo v teh sadovnjakih pridelanih 40.278 ton jabolk s povpre\xc4\x8dnim pridelkom 60,1\xc2\xa0kg/drevo, leta 2011 je bilo pridelanih 24.032 ton jabolk s povpre\xc4\x8dnim pridelkom 35,8\xc2\xa0kg/drevo ter leta 2012 le 18.922 ton jabolk s povpre\xc4\x8dnim pridelkom le 28,2\xc2\xa0kg/drevo.'